02/06/2022 | Administración LocalMunicipal
Muros
Aprobación definitiva da modificación das bases reguladoras para a concesión en réxime de concorrencia competitiva de subvencións dirixidas a clubs deportivos do Concello de Muros

ANUNCIO Anuncio de aprobación definitiva das bases reguladoras para a concesión en réxime de concorrencia competitiva de subvencións dirixidas a clubs deportivos do Concello de Muros, sen ánimo de lucro, con equipos ou deportistas que participen en competición federada de ámbito local, provincial ou autonómico e a entidades, sen ánimo de lucro, para a realización de actividades de fomento da actividade física e do deporte O Pleno da Corporación, en sesión plenaria celebrada o 31 de marzo de 2022, acordou aprobar inicialmente a modificación das bases reguladoras para a concesión en réxime de concorrencia competitiva de subvencións dirixidas a clubs deportivos do Concello de Muros, sen ánimo de lucro, con equipos ou deportistas que participen en competición federada de ámbito local, provincial ou autonómico e a entidades, sen ánimo de lucro, para a realización de actividades de fomento da actividade física e do deporte. O expediente someteuse ao trámite de información pública polo prazo de trinta días hábiles a contar dende o día seguinte a publicación do anuncio de aprobación inicial no Boletín Oficial da Provincia (BOP núm.68, do 8 de abril de 2022), para que os interesados puidesen examinar o expediente e presentar as reclamacións que estimen oportunas. Durante o período de exposición pública non se presentaron reclamacións ou suxestións, polo que se considera aprobado definitivamente o acordo plenario referido. Á vista do anterior, procede, de acordo co disposto na lexislación vixente, publicar o texto íntegro das bases reguladoras para a concesión en réxime de concorrencia competitiva de subvencións dirixidas a clubs deportivos do Concello de Muros, sen ánimo de lucro, con equipos ou deportistas que participen en competición federada de ámbito local, provincial ou autonómico e a entidades, sen ánimo de lucro, para a realización de actividades de fomento da actividade física e do deporte. Bases xerais reguladoras para a concesión en réxime de concorrencia competitiva de subvencións a clubs deportivos do Concello de Muros, sen ánimo de lucro, con equipos ou deportistas que participen en competición federada de ámbito local, provincial ou autonómico, e a entidades, sen ánimo de lucro para a realización de actividades de fomento da actividade física O marco normativo polo que se rexerán as subvencións concedidas pola Concello de Muros está constituído polas leis e disposicións que se citan a continuación e polas súas normas de desenvolvemento, así como por cantas outras normas, legais ou regulamentarias, conteñan prescricións relativas ás subvencións ou sexan susceptibles de producir efectos neste ámbito: – Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento. – Lei 7/1985, do 2 de abril, reguladora das bases de réxime local. – Lei 5/1997, do 22 de xullo, de administración local de Galicia. – Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. – Lei 27/2013, do 27 de decembro, de racionalización e sustentabilidade da administración local. – Lei 39/2015, do 1 de outubro, de procedemento administrativo común das administracións públicas. – Lei orgánica 1/1996, do 15 de xaneiro, de protección xurídica do menor, de modificación do Código Civil e da Lei de axuizamento civil. – Lei 15/2014, do 16 de setembro, de racionalización do sector público e outras medidas de reforma administrativa. – Lei orgánica 15/1999, do 13 de decembro, de protección de datos de carácter persoal, e Regulamento (UE) 2016/67, relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE (Regulamento xeral de protección de datos). – Lei 11/2007, do 22 de xuño, de acceso electrónico dos cidadáns aos servizos públicos. – Lei 59/2003, do 19 de decembro, de sinatura electrónica. – Lei 9/2007, do 13 de xuño, de subvención de Galicia e o Decreto 11/2009, do 8 de xaneiro, polo que se aproba o seu regulamento. – Lei galega 12/2011, do 26 de decembro, de medidas fiscais e administrativas. – Bases de execución do orzamento do Concello de Muros. – Ordenanza xeral de administración electrónica da Concello de Muros. – Lei orgánica 3/2007, do 22 de marzo, para a igualdade efectiva de mulleres e homes. – Lei 3/2012, do 2 de abril, do deporte de Galicia. – Estatuto de autonomía de Galicia de 1981. – Lei 3/1983, do 15 de xuño, de normalización lingüística. – Carta europea das linguas rexionais ou minoritarias do 5 de novembro de 1992, BOE n.º 222, do 15 de setembro de 2001. – Plan xeral de normalización da lingua galega, aprobado por unanimidade do Parlamento de Galicia o día 21 de setembro de 2004. – Regulamento do uso do galego do Concello de Muros, publicada no BOP n.º 79, do 27/04/2016. O procedemento de aprobación e o réxime de publicación queda sometido ao previsto no artigo 49 da Lei 7/1985, do 2 de abril, reguladora das bases de réxime local (aprobación inicial, exposición pública por prazo mínimo de 30 días para a presentación de reclamacións e suxestións, e posterior aprobación definitiva polo Pleno mediante re- solución, no seu caso, das reclamacións, salvo que aquelas non foran presentadas entendéndose definitivamente adoptado o acordo ata entón provisional). Artigo 1.–Obxecto da convocatoria.1. Esta convocatoria vai dirixida aos clubs deportivos do Concello de Muros que conten con algún equipo ou deportista (no caso de deportes individuais) que participen en competicións oficiais federadas de ámbito local, provincial, ou autonómico, e a entidades sen ánimo de lucro para a realización de actividades de fomento da actividade física. O obxecto desta convocatoria é financiar os gastos derivados dos seguintes aspectos: 1.1. A participación en competicións oficiais federadas de ámbito local, provincial ou autonómico. As solicitudes de subvención referiranse ou a equipos ou a deportistas.1.2. Realización de actividades conducentes á mellora da condición física, á ocupación activa do tempo de lecer, o deporte de carácter afeccionado ou popular.1.3. A promoción social da práctica e dos valores deportivos que se realice mediante a organización de actividades de formación, difusión e divulgación do deporte e dos valores deportivos. Poderán consistir en charlas, talleres, cursos, organización de simposios e xornadas de debate.1.4. Bens inventariables, equipamentos dedicados á práctica deportiva.2. A realización do programa de actividades para a que se concede a subvención será de exclusiva responsabilidade da entidade, así como as obrigas fiscais e de Seguridade Social que delas se deriven. Artigo 2.–Beneficiarios.1. Poden solicitar as distintas modalidades de subvención as entidades que a continuación se sinalan, para actividades que se leven a cabo entre o 1 de xaneiro e o 31 de decembro do ano en curso e que cumpran os seguintes requisitos: 2. Requisitos: 2.1. Estar legalmente constituídas como entidades privadas antes de presentaren a solicitude.2.2. Ter o domicilio fiscal no Concello de Muros ou acreditar que as actividades e investimentos obxecto da subvención se realizarán no ámbito territorial do Concello de Muros, se fora o caso, que a súa actividade beneficie á cidadanía do Concello de Muros.3. Dado que a tramitación será telemática: 3.1. A entidade deberá dispoñer dun único enderezo de correo electrónico de contacto durante toda a tramitación do expediente, ao que se dirixirán as comunicacións.3.2. Excepcionalmente, e de xeito xustificado, poderá modificar este enderezo inicial, sempre e cando lle notifique a circunstancia pertinente ao Concello de Muros.3.3. Deberá dispoñer de certificado dixital: a) Quen ocupe a Presidencia da entidade ou quen teña delegadas as súas funcións. b) Quen ocupe a Secretaría da entidade. c) Quen represente a entidade perante o Concello de Muros (no caso de ser distinta das dúas anteriores). 4. Estar ao corrente das súas obrigas coa Facenda Pública estatal e autonómica, co Concello de Muros e coa Tesourería da Seguridade Social.5. Non estar incursa nas causas de incompatibilidade ou de incapacidade para seren beneficiarias ou percibiren as subvencións da administración pública dispostas no art.13 da LXS.6. Facer constar a colaboración do Concello de Muros en toda información interna e externa que fixeran das actividades ou investimentos subvencionados.7. Utilizar, con carácter xeral, formas de pagamento a terceiros/as que poidan acreditar mediante documento expedido por unha entidade financeira (transferencia bancaria, tarxeta de crédito, tarxeta de débito, cheque ou talón nominativo, etc.) no que quede identificada a persoa ou entidade beneficiaria, o importe e a data de pagamento. Só excepcionalmente poderá utilizarse o pagamento en metálico cando non sexa posible outra forma alternativa (peaxe de autoestrada, tícket de aparcadoiro etc.). O incumprimento desta disposición, para algún gasto, implicará que este gasto se considere “non subvencionable”, de conformidade cos art.72.2, 75.2 e 89 do RDLXS e en relación cos art.31.2 e 37 da LXS, sempre que o gasto supere o importe de 150,00 €. 8. Someterse aos procedementos de control ou de auditoría que realice a Intervención municipal, o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado destes procedementos poderase esixir responsabilidade administrativa, consonte co disposto na LXS e, se fora o caso, responsabilidade penal, de conformidade co Código penal.9. As entidades beneficiarias ás que lles resulta de aplicación obrigatoria o Plan de contas adaptado ás entidades non lucrativas, en particular no que se refire ás súas obrigas contables, estarán ao disposto no RD 1491/2011, do 24 de outubro, polo que se aproban as normas de adaptación do Plan xeral de contabilidade ás entidades sen fins lucrativos e o modelo de plan de actuación das entidades sen fins lucrativos, e demais normas de desenvolvemento deste; as restantes entidades beneficiarias levarán os seguintes libros e rexistros: – Libro diario de ingresos e gastos, no que se reflictan por orde cronolóxica todos os ingresos e gastos, que deberá estar debidamente conciliado cos movementos realizados a través das contas bancarias. O libro deberá estar dilixenciado pola persoa titular da Presidencia, da Secretaría e da Tesourería da entidade. – Liquidación anual de ingresos e gastos, que deberá resultar dos movementos producidos no libro anterior, e na que quedará constancia da súa aprobación pola asemblea de socios/as. – Libro de inventario, no que se reflictan axeitadamente todos os bens e dereitos da entidade, así como as súas altas e baixas, e que tamén deberá ser dilixenciado pola Presidencia, pola Secretaría e pola Tesourería. Así mesmo, as entidades beneficiarias das subvencións teñen a obriga de conservar os documentos xustificativos da aplicación dos fondos recibidos durante un mínimo de catro anos, que se han contar dende a data da percepción ou cobramento da subvención, en tanto que poderán ser obxecto das correspondentes actividades de control.10. Utilizar, con carácter xeral, unha linguaxe non sexista e inclusiva, elaborar materiais que fomenten a igualdade, tratar as imaxes con valores de igualdade, presenza equilibrada, diversidade, pluralidade de roles e identidades de xénero.11. Todas as actividades organizadas polo entidade desenvolveranse, en xeral, en lingua galega, así como, as campañas publicitarias e de promoción destas serán en lingua galega.12. No caso de que algunha das actividades que execute a entidade solicitante implique o contacto habitual con menores, deberá comprobar que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos, de conformidade co disposto no artigo 13.5 da Lei orgánica 1/1996, de protección xurídica do menor, de modificación parcial do Código civil e da Lei de axuizamento civil). Artigo 3.–Financiamento e contía subvención.1. As subvencións obxecto desta convocatoria financiaranse cun crédito total de 21.000 € con cargo á partida orzamentaria 341.4800 do Concello de Muros. Este importe poderá ser obxecto de modificación orzamentaria.2. O importe máximo da subvención será de 3.000 € por solicitante, sen exceder nunca o 80%dos gastos subvencionables. Artigo 4.–Modalidades.1. Modalidade A. Clubs deportivos do Concello de Muros, sen ánimo de lucro, con equipos ou deportistas que participen en competición federada de ámbito local, provincial ou autonómico 1.1. Dirixida a persoas xurídicas sen ánimo de lucro con equipos ou deportistas que participen en competición federada de ámbito local, provincial ou autonómico con sede social permanente no Concello de Muros.1.2. Requisitos específicos. a) Ser un club deportivo, sen ánimo de lucro, legalmente constituído, con domicilio fiscal no Concello de Muros. b) Ter equipos ou deportistas (no caso de deportes individuais) en competicións oficiais federadas de ámbito local, provincial ou autonómico durante o ano en curso. c) Estar inscritos no Rexistro de entidades deportivas da Xunta de Galicia.2. Modalidade B. Entidades do Concello de Muros, sen ánimo de lucro, que realicen actividades de fomento da actividade física e do deporte.2.1. Dirixida a persoas xurídicas sen ánimo de lucro, que realicen actividades de fomento da actividade física e do deporte. Os clubs deportivos poden solicitar subvención neste programa, pero quedan excluídos os gastos derivados da súa participación en competicións oficiais federadas.2.2. Requisitos específicos: a) Ser unha entidade sen ánimo de lucro legalmente constituída, con domicilio fiscal no Concello de Muros. b) Ter entre os seus obxectivos o fomento de actividades físicas deportivas, a ocupación activa do tempo de lecer, de fomento do deporte ou actividades de formación en materia deportiva. c) Realizar a actividade para a que solicita a axuda dentro do termo municipal de Muros. Artigo 5.–Gastos subvencionables.1. Na Modalidade A. Clubs deportivos do Concello de Muros, sen ánimo de lucro, con equipos ou deportistas que participen en competición federada de ámbito local, provincial ou autonómico. Resolución do 26/03/2013, do Plan de contabilidade de pequenas e medianas entidades sen fins lucrativos.1.1. Respecto dos gastos de transporte e de aloxamento, terán que estar directamente vinculados coa realización das actividades subvencionadas. Deberá acreditarse esta vinculación na memoria da actividade no trámite da xustificación.1.2. Gastos non subvencionables nesta modalidade: a) Os gastos derivados de viaxes de lecer. b) Os gastos financeiros. c) Os gastos derivados das atencións protocolarias (atencións persoais, comidas protocolarias, gastos en galas ou celebracións). d) Os gastos de adquisición de bens destinados á venda. f) Os gastos suntuarios.2. Na Modalidade B. Entidades do Concello de Muros, sen ánimo de lucro, que realicen actividades de fomento da actividade física e do deporte Resolución do 26/03/2013, do Plan de contabilidade de pequenas e medianas entidades sen fins lucrativos.2.1. Respecto dos gastos de transporte terán que estar directamente vinculados coa realización das actividades subvencionadas. Deberá acreditarse esta vinculación na memoria da actividade, no trámite da xustificación.2.2. Gastos non subvencionables nesta modalidade: a) Os gastos de carácter xeral da entidade (persoal e gastos correntes). b) Os gastos de participación en competicións oficiais federadas c) Os gastos de adquisición de bens destinados á venda. d) Os gastos derivados de viaxes de lecer. e) Os gastos financeiros. f) Os gastos derivados das atencións protocolarias (atencións persoais, comidas protocolarias, gastos en galas ou celebracións). g) Os gastos suntuarios. Artigo 6.–Compatibilidades e exclusións.1. As subvencións desta convocatoria son compatibles con outras subvencións, axudas, ingresos ou recursos para a mesma finalidade, procedentes de calquera administración ou ente público ou privado, nacional, da Unión Europea ou de organismos internacionais, sen prexuízo da obriga de comunicar ao Concello a súa obtención.2. Non serán obxecto de subvención: a) As actividades ou investimentos xa subvencionados polo Concello de Muros no mesmo exercicio. Non se poderá financiar o mesmo obxecto cunha subvención de concorrencia e outra nominativa, por ser incompatibles, neste caso a entidade beneficiaria tería necesariamente que renunciar a unha delas. b) As obras, fases de obra e investimentos que non sexan susceptibles de entrega ao uso público. c) As actividades culturais, de promoción económica, de servizos sociais e de turismo. Artigo 7.–Solicitude.1. As solicitude presentaranse telematicamente a través do rexistro electrónico do Concello de Muros (sede. muros. gal). 2. O prazo de presentación de solicitudes será de 1 mes dende o anuncio de publicación da convocatoria específica no BOP da Coruña previa autorización do gasto por parte do órgano competente. Artigo 8.–Documentación.1. A documentación da solicitude de subvención deberá vir asinada do seguinte xeito. a) No caso das certificacións, pola Secretaría co visto e prace da Presidencia ou persoa na que delegue. b) No caso das declaracións, compromisos e outra documentación, pola Presidencia ou persoa que represente a entidade.2. A documentación que ha de presentar é a seguinte: a) Acreditación da delegación da Presidencia ou persoa en quen delegue na que se especifique o alcance da delegación (presentación telemática das solicitudes de subvencións e sinatura electrónica de toda a documentación necesaria para a súa tramitación, na que se inclúan as certificacións). b) Declaración de estar legalmente constituída antes da presentación da solicitude, de dispoñer dos estatutos adaptados á lexislación vixente e de que o seu obxecto a faculta para participar na convocatoria na que solicita a subvención. c) Certificación acreditativa do acordo de solicitude e do nomeamento da persoa representante para a relación co Concello de Muros. d) Declaración de non estar incursas a persoa representante e a entidade nas causas de incompatibilidade ou incapacidade para seren beneficiarias ou percibiren subvencións da Administración pública, dispostas no art.13 da LXS.7.2.5. e) Documento explicativo da actividade ou investimento que se vai realizar. A convocatoria específica determinará o contido mínimo do documento. f) Autorización para que o Concello de Muros poida obter, en calquera momento da tramitación do expediente, as certificacións das administracións tributarias correspondentes e da Tesourería da Seguridade Social, nas que se acredite que a entidade está ao corrente nas súas obrigas tributarias e coa Seguridade Social. g) Solicitude de autorización cuantificada, se procede, no caso de que a entidade solicitante concerte a execución total ou parcial obxecto da subvención con persoas físicas ou xurídicas vinculadas á entidade, de conformidade co disposto no artigo 29.7. d) da LXS, e no artigo 68 do RDLXS. h) Calquera outra documentación, compromisos ou manifestacións que se especifiquen na convocatoria correspondente ou que sexa precisa para a valoración da solicitude.3. No caso de que a documentación fose incorrecta ou insuficiente, darase un prazo de 10 días para a súa emenda. Pasado o prazo sen que a entidade interesada atenda o requirimento, entenderase que desiste do seu pedimento. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar á integridade ou seguridade do sistema, omitan documentos esixidos, non cubran nos cuestionarios telemáticos os campos requiridos como obrigatorios ou cando conteñan incongruencias ou omisións que impidan o seu tratamento. Artigo 9.–Documentación complementaria e compromisos da convocatoria.1. Modalidade A. Clubs deportivos do Concello de Muros, sen ánimo de lucro, con equipos ou deportistas que participen en competición federada de ámbito local, provincial ou autonómico. a) Memoria explicativa da actividade prevista para o ano en curso. O documento conterá, como mínimo, os aspectos que deseguido se expoñen: – Obxecto da subvención. – Descrición das competicións nas que participa o club, especificando as datas e lugares das probas ou partidos, número de participantes. b) Descrición das actividades deportivas e sociais que realiza o club, así como a súa traxectoria deportiva. c) Estrutura social do club, órganos de goberno, número de persoas asociadas, funcionamento, e instalacións onde desenvolven a actividade, indicando se son propiedade do club, alugadas, de titularidade municipal, etc. d) Certificación expedida pola federación autonómica, na que consten os seguintes datos do club, referidos o ano en curso: – Número de equipos ou deportistas no caso de deportes individuais en cada ámbito de competición (local, provincial ou autonómico). f) Certificación expedida pola federación autonómica, na que consten os seguintes datos do club, referidos o ano inmediato anterior á convocatoria: – Número de equipos ou deportistas no caso de deportes individuais en cada ámbito de competición (local, provincial ou autonómico) e o n.º de licenzas federativas. A certificación referirase ou a equipos ou a deportistas. – Declaración do número de inscrición no Rexistro de Entidades Deportivas da Xunta de Galicia. – Declaración do número de equipos ou deportistas (no caso de deportes individuais) en competicións de ámbito local no ano inmediato anterior á convocatoria. – Declaración do número de equipos ou deportistas (no caso de deportes individuais) en competicións de ámbito provincial no ano inmediato anterior á convocatoria. – Declaración do número de equipos ou deportistas (no caso de deportes individuais) en competicións de ámbito autonómico no ano inmediato anterior á convocatoria. – Declaración do número licenzas federativas dos deportistas do club no ano inmediato anterior á convocatoria. – Importe da subvención solicitada, que non poderá superar o 80% do orzamento de gastos. – Declaración doutras subvencións concedidas ou solicitadas para o mesmo obxecto. – Declaración da utilización da lingua galega na realización do proxecto. c) No caso de que se solicite a autorización para concertar a execución total ou parcial das actividades con persoas xurídicas vinculadas, deberán indicar a epígrafe na que está inscrita no IAE e achegar a documentación de constitución da entidade para comprobar o seu obxecto social. d) Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento.2. Modalidade B. Entidades do Concello de Muros, sen ánimo de lucro, que realicen actividades de fomento da actividade física e do deporte. a) Memoria explicativa da actividade prevista para o ano en curso, que conterá como mínimo, os seguintes aspectos: – Obxecto da subvención. – Descrición das actividades deportivas, sociais e de formación que realiza a entidade, así como a súa traxectoria deportiva. b) Estrutura social da entidade, órganos de goberno, número de persoas asociadas, funcionamento, e instalacións onde desenvolven a actividade, indicando se son propiedade da entidade, alugadas, de titularidade municipal, etc. c) Obxectivos xerais e específicos do proxecto presentado, ámbito territorial e recursos materiais e humanos necesarios, facendo mención ás titulacións requiridas no persoal á fronte do proxecto. d) Declaración do número de horas do total das actividades durante o ano. e) Declaración relativa o ámbito territorial das actividades que contempla o proxecto (ámbito local ou comarcal, ámbito provincial, ámbito autonómico). f) Declaración de requisitos de participación nas actividades (participación gratuíta e libre, pago de inscrición, non reservada aos/ás socios/as da entidade organizadora). g) Declaración do número de participantes na edición anterior da mesma actividade ou na actividade solicitada si é nova. h) Importe da subvención solicitada, que non poderá superar o 80% ou os 3.000,00 € do orzamento de gastos. i) Declaración doutras subvencións concedidas ou solicitadas para o mesmo obxecto. l) Declaración da utilización da lingua galega na realización do proxecto. m) No caso de que se solicite a autorización para concertar a execución total ou parcial das actividades con persoas xurídicas vinculadas, deberán indicar a epígrafe na que está inscrita no IAE e achegar a documentación de constitución da entidade para comprobar o seu obxecto social. n) Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Artigo 10.–Comisión de valoración, órgano competente e órgano instrutor.1. A comisión de valoración estará composta por 4 membros: – Presidencia: concelleiro/a de Deporte. – Vogais:  Técnico/a do departamento de Asuntos Económicos.  Técnico/a do departamento de Deportes. – Secretaría: secretario/a municipal, con voz pero sen voto.2. A concesión das subvencións realizarase mediante un réxime de concorrencia competitiva e será aprobada por resolución de Alcaldía.3. O órgano instrutor será o monitor cultural do Concello de Muros, ou, no seu defecto, o persoal técnico que designe a Alcaldía mediante resolución, quen contará coas funcións previstas nos artigos 21 e 24 da Lei de Subvencións de Galicia.4. O órgano instrutor da tramitación administrativa do expediente, á vista da documentación e logo da valoración das solicitudes ou, se fora o caso, co informe emitido pola comisión de valoración, formularáun informe proposta de resolución da concesión e da disposición do gasto, debidamente motivado, que deberá expresara relación de solicitantes que cumpran os requisitos da convocatoria e a súa contía, así como as solicitudes desestimadas, as desistidas e as non admitidas ao trámite. Este informe proposta será fiscalizado.4. A Alcaldía do Concello de Muros ditará resolución da concesión, que deberá notificárselles ás entidades interesadas na forma prevista na convocatoria, no taboleiro de anuncios municipal e na páxina web do Concello de Muros. Concederáselles un prazo de 10 días hábiles para presentaren, se fora o caso, a desistencia da solicitude, a reformulación, o cambio de obxecto, ou as alegacións que consideren oportunas. No caso de non formular desistencia expresa, a subvención considerarase aceptada tacitamente. Poderase prescindir do trámite de audiencia cando non figuren no procedemento nin sexan tidos en conta outros feitos nin outras alegacións e probas distintas ás aducidas polas persoas interesadas. Artigo 11.–Criterios de valoración. A selección das peticións e a contía das subvencións determinarase despois da consideración das actividades que se van realizar, cun informe previo emitido polo persoal técnico da área de Deporte de acordo coa aplicación dos seguintes baremos: 1. Na modalidade A. Clubs deportivos do Concello de Muros, sen ánimo de lucro, con equipos ou deportistas que participen en competición federada de ámbito local, provincial ou autonómico. a) Número de licenzas federativas dos/as deportistas do club: máximo 20 puntos. – Ata 20 licenzas: 5 puntos. – Entre 20 e 49 licenzas: 10 puntos. – Entre 50 e 99 licenzas: 15 puntos. – Máis de 100 licenzas: 20 puntos. Non se terán en conta como membros do club, a efectos de valoración do número de licenzas federativas, os/as integrantes que soliciten as bolsas para deportistas do Concello de Muros. b) Número de equipos en categoría sénior: máximo 15 puntos. –1 equipo: 5 puntos. – 2 equipos: 10 puntos. – 3 equipos: 15 puntos. c) Número de equipos ata categoría xuvenil: máximo 30 puntos. – 1 equipo: 5 puntos. – 2 equipos: 10 puntos. – 3 equipos: 15 puntos. – 4 equipos: 20 puntos. – 5 equipos: 25 puntos. – 6 equipos: 30 puntos. d) Número de equipos en categoría feminina: máximo 15 puntos. – 1 equipo: 5 puntos. – 2 equipos: 10 puntos. – 3 equipos: 15 puntos. e) Utilización da lingua galega na realización das actividades: ata 5 puntos. f) Na convocatoria de bolsas a deportistas do Concello de Muros non hai ningunha solicitude que pertenza ao seu club: 5 puntos g) Nivel de autofinanciamento: – Entre o 25% e 45%: 5 puntos. – Máis do 45%: 10 puntos 2. Na modalidade B. Entidades do Concello de Muros, sen ánimo de lucro, que realicen actividades de fomento da actividade física e do deporte a) Coeficiente de financiamento derivado da solicitude: ata 20 puntos. b) Número de horas de duración do total das actividades durante o ano: ata 15 puntos. Menos de 10 horas: 5 puntos. De 11 a 50 horas: 10 puntos. De máis de 50 horas: 15 puntos. c) Ámbito territorial das actividades: ata 15 puntos. Ámbito local ou comarcal: 5 puntos. Ámbito provincial: 10 puntos. Ámbito autonómico: 15 puntos. d) Requisitos de participación (gratuíta e libre, cota de inscrición, non reservada aos/ás socios/as da entidade organizadora): ata 5 puntos. f) Número de persoas participantes na edición anterior, na mesma actividade ou; de ser nova a actividade cuxo financiamento se solicita, número de participantes na actividade: ata 15 puntos. Ata 30: 5 puntos. De 30 a 100: 10 puntos. Máis de 100: 15 puntos. g) Utilización da lingua galega na súa realización: ata 5 puntos. h) Interese da proposta presentada: ata 10 puntos. Calidade e solvencia técnica da proposta: 5 puntos. Actividade innovadora: 5 puntos i) Colaboración con outras entidades sen ánimo de lucro do Concello de Muros: ata 5 puntos. Máis de 2 actividades: 10 puntos. l) Participación da entidade nas actividades deportivas realizadas polo Concello de Muros. Menos de 2 actividades: 5 puntos. Máis de 2 actividades: 10 puntos. Artigo 12.–Reformulación de solicitudes.1. Cando o importe da subvención concedida sexa inferior ao importe solicitado entenderase automaticamente reformulada a solicitude de subvención. Non entanto, esta deberá ser reformulada cando a entidade beneficiaria considere que non pode cumprir a totalidade da actividade subvencionada. Establecerase o alcance e a forma na que deberá facerse esta reformulación, coa finalidade de respectar a adecuada proporcionalidade entre a contía da subvención outorgable e os compromisos asumidos pola entidade beneficiaria. Artigo 13.–Xustificación e pagamento.1. O prazo para a xustificación das subvencións rematará ás 14.00 h do 15 de decembro do ano en curso. Para as subvencións que teñan concedida unha prórroga, previa solicitude da entidade beneficiaria antes de que remate o prazo de xustificación, o prazo de xustificación rematará ás 14.00 h do día 31 de xaneiro do ano seguinte da convocatoria.2. As subvencións aboaranse despois da xustificación dos gastos, que deberán axustarse aos conceptos aprobados na concesión definitiva e que figurarán en cada expediente de solicitude. O aboamento da subvención materializarase mediante ingreso na conta sinalada pola entidade xa rexistrada no Concello de Muros. De non existir este rexistro previo, a entidade deberá achegar a correspondente certificación dos seus datos bancarios.3. Non se realizará o pago da subvención mentres a entidade non acredite que se atopa ao corrente das súas obrigas tributarias e fronte a Seguridade Social, e non sexa entidade debedora por resolución de procedemento de reintegro.4. O coeficiente de financiamento defínese como o cociente entre o importe da subvención solicitada e o importe do orzamento de gastos presentados pola entidade. O orzamento subvencionado a xustificar será o que resulte de dividir o importe da subvención concedida polo coeficiente de financiamento.5. No caso de ter outras subvencións ou ingresos propios para o mesmo obxecto que, en concorrencia coa subvención do Concello de Muros, teñan un importe superior á cantidade resultante do cálculo anterior, o orzamento subvencionado a xustificar será a suma das subvencións e ingresos. O gasto xustificado documentalmente deberá acadar, polo menos, o importe do orzamento subvencionado a xustificar.6. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade ou investimento desenvolvido pola entidade beneficiaria.7. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.8. A documentación xustificativa específica do programa será: a) Memoria xustificativa da realización da actividade subvencionada e do cumprimento das condicións impostas na concesión da subvención, que conterá, como mínimo, os seguintes aspectos: actividades desenvoltas, temporalización, cuantificación e perfil dos/as participantes, resultados obtidos… b) Conta xustificativa cos conceptos e contías correspondentes aos gastos totais soportados pola entidade beneficiaria imputables á actuación subvencionada, coa seguinte relación: identificación do/da acredor/a, número de factura ou documento equivalente, importe, data de emisión e data de pagamento. c) Facturas cos seus respectivos xustificantes bancarios polo importe que se debe xustificar. d) Acreditación da utilización do anagrama do Concello de Muros no material gráfico de difusión e na páxina web da entidade ou RRSS e) Acreditación do emprego da lingua galega nos soportes de difusión das actividades subvencionadas.9. As axudas aboaranse a medida que se vaian xustificando.10. O incumprimento da obriga de xustificación dentro do prazo regulamentario, dará lugar a iniciación do expediente de declaración de procedencia da perda do dereito de cobro da subvención con aplicación do procedemento previsto no artigo 89 do RD 887/2006, do 21 de xullo, polo que se aproba o Regulamento da Lei 38/2003, do 17 de novembro Xeral de Subvencións. Disposición adicional primeira.–Protección de datos Para os efectos da salvagarda do dereito das entidades participantes nas correspondentes convocatorias, ao respecto da protección dos seus datos de carácter persoal nos termos dispostos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvencións. Disposición adicional segunda.–Dereitos das entidades Ningunha convocatoria de subvención municipal xerará dereito a favor das entidades solicitantes mentres non se dean as condicións orzamentarias, procedimentais e xurídicas de aplicación. Disposición adicional terceira.–Aceptación das bases A presentación dunha solicitude de subvención nunha convocatoria municipal supón a aceptación das correspondentes bases reguladoras. Disposición final.–Entrada en vigor Estas bases reguladoras entrarán en vigor a partir do día seguinte da súa publicación do texto íntegro no BOP e manterán a súa vixencia ata a súa derogación ou modificación expresa. Muros, 30 de maio de 2022. A alcaldesa María Inés Monteagudo Romero